Kantautor
Kantautor jest muzičar koji piše, komponuje i izvodi vlastiti muzički materijal, uključujući tekstove i melodije. Pojam dolazi od italijanske riječi il cantautore, od koje je nastala i naša posuđenica. Autorska muzika se razvija kao poseban muzički pravac u Italiji početkom 1960-ih, a najviše zasluga za to imali su Festival u Sanremu, na kojem je njegovana italijanska kancona, kao i RAI, italijanska radiotelevizija. Tekstovi kantautora su uglavnom veoma poetskog sadržaja, dok su teme iz svakodnevnog života. U Sjedinjenim Državama, kategorija je izgrađena na folklorno-akustičnoj tradiciji sa gitarom, iako se ova uloga transformisala kroz različite ere popularne muzike. Tradicionalno, ovi muzičari su pisali i pjevali pjesme lične za sebe. Kantautori često daju jedinu muzičku pratnju cijele pjesme. Klavir je također česti instrument izbora. Početkom 21. vijeka, različiti alati za digitalnu produkciju, uključujući GarageBand i druge softverske programe, počeli su da koriste kantautori da komponuju svoju muziku i na drugi način rade kao audio inženjeri koji poboljšavaju medije.